b'\n_START_ARTICLE_\nJames South\n_START_SECTION_\n\xc5\xbdivljenje in delo\n_START_PARAGRAPH_\nSouth je pomagal ustanoviti Astronomsko dru\xc5\xbebo v Londonu. Leta 1831 so uspe\xc5\xa1no podali pro\xc5\xa1njo z njegovim podpisom za dosego kraljeve listine, in iz nje je nastala Kraljeva astronomska dru\xc5\xbeba._NEWLINE_Skupaj z Johnom Herschlom je leta 1824 izdelal katalog 380 dvojnih zvezd. Pri izdelavi kataloga sta ponovno opazovala dvojne zvezde, ki jih je odkril \xc5\xbee William Herschel. South je nadaljeval z opazovanji in naslednje leto odkril 458 novih dvojnih zvezd._NEWLINE_Leta 1831 so ga povzdignili v vite\xc5\xa1ki red._NEWLINE_Izdelovalec in\xc5\xa1trumentov Edward Troughton je to\xc5\xbeil Southa zaradi ekvatorialne namestitve daljnogleda, ki ga je skonstruiral zanj, in za katero je South menil da je slabo izdelana. Troughton je s pomo\xc4\x8djo neuradnega odvetnika sodbo dobil. South je daljnogled razdrl, le\xc4\x8de, ki jih je nabavil posebej, pa je ohranil, in leta 1862 jih je dobil Observatorij v Dublinu.\n_START_SECTION_\nNagrade\n_START_PARAGRAPH_\nLeta 1826 je prejel Copleyjevo medaljo Kraljeve dru\xc5\xbebe. Istega leta mu je Kraljeva astronomska dru\xc5\xbeba podelila Zlato medaljo.\n_START_SECTION_\nPoimenovanja\n_START_PARAGRAPH_\nPo njem se imenujeta kraterja South na Luni in South na Marsu.'